Але ідзе пакрыху фармаваньне беларускай ідэнтычнасьці, якая адрозная ад Расеі. Той жа самы помнік Аляксандру Неўскаму — расейцы яго прапагандуюць як ваяра, абаронцу праваслаўя. У Беларусі паставілі помнік на патрэбу расейскай грамады. Аляксандар Неўскі — муж віцебскай княжны. Помнік быццам бы ёсьць, але гэта зусім іншая сэнсавая нагрузка. У Беларусі ідзе зараз стратэгічная абарончая апэрацыя, доўгатэрміновая, пакуль не завершаная, пакуль на вельмі нетрывалай глебе. Яна можа павярнуцца куды заўгодна, яна можа праваліцца. Але пакуль што яна ідзе адносна пасьпяхова.